b'\n_START_ARTICLE_\nPsichoterapija Lietuvoje\n_START_PARAGRAPH_\nPsichoterapija Lietuvoje - Lietuvos medicinos dalis. Psichoterapija Lietuvoje prad\xc4\x97ta XX a. II pus\xc4\x97je. Vieni pirm\xc5\xb3j\xc5\xb3 entuziast\xc5\xb3 ir specialist\xc5\xb3 ugdytoj\xc5\xb3 - doc. Napoleonas Indra\xc5\xa1ius ir dr. Aleksandras Aleksei\xc4\x8dikas.\n_START_SECTION_\nIstorija\n_START_PARAGRAPH_\nVienas i\xc5\xa1 pirm\xc5\xb3j\xc5\xb3 Psichoterapijos mokytoj\xc5\xb3 - VU doc. Napoleonas Indra\xc5\xa1ius (1905-1984), taik\xc4\x99s hipnoz\xc4\x99, ja gyd\xc4\x99s; ma\xc5\xbedaug nuo 1959 m. k\xc4\x97l\xc4\x99s id\xc4\x97jas apie prad\xc4\x97ti lietuvi\xc5\xa1k\xc4\x85 psichoterapij\xc4\x85, kurias pirmasis prad\xc4\x97jo \xc4\xafgyvendinti Aleksandras Aleksei\xc4\x8dikas Kirinovas (g. 1940 m.)._NEWLINE_1967 m. Aleksei\xc4\x8dikas Kirinovas \xc4\xafsteig\xc4\x97 pirm\xc4\x85j\xc4\xaf Lietuvoje psichoterapijos kabinet\xc4\x85. Prad\xc4\x97jo vesti grupin\xc4\x97s terapijos seminarus, psichoterapij\xc4\x85 d\xc4\x97st\xc4\x97 gydytojams bei psichologams. V\xc4\x97liau suk\xc5\xabr\xc4\x97 atskir\xc4\x85 psichoterapijos skyri\xc5\xb3._NEWLINE_Nuo 1976-1977 m. prasid\xc4\x97jo aktyvaus mokymosi ir savaranki\xc5\xa1k\xc5\xb3 studij\xc5\xb3 etapas. Tuomet susiformavo 12-15 specialist\xc5\xb3 grup\xc4\x97 - vidurin\xc4\x97 psichoterapeut\xc5\xb3 karta. Lietuvoje psichoterapeut\xc5\xb3 profesional\xc5\xb3 rengimas yra gana auk\xc5\xa1to lygio. Daugelis specialist\xc5\xb3 rengimo program\xc5\xb3 atitinka Europos psichoterapijos asociacijos reikalavimus.\n_START_SECTION_\nAkademinis d\xc4\x97stymas, veikla\n_START_PARAGRAPH_\nPsichoterapija kaip akademin\xc4\x97 disciplina d\xc4\x97stoma psichologams bei gydytojams (psichiatrams) studij\xc5\xb3 metu._NEWLINE_Be to, yra dal\xc4\xaf mokymo funkcij\xc5\xb3 atlieka psichoterapeut\xc5\xb3 draugijos, pavyzd\xc5\xbeiui, Ge\xc5\xa1talto terapijos draugija; tuo tarpu psichoanalitin\xc4\x97s psichoterapijos studijos vyksta auk\xc5\xa1tosiose medicinos mokslo \xc4\xafstaigose. KMU ir VU Mokslo tarybos patvirtino psichoterapijos nenuosekli\xc5\xb3j\xc5\xb3 studij\xc5\xb3 (kvalifikacijos k\xc4\x97limo arba keitimo) programas. Psichoterapeut\xc5\xb3 rengimo programos reguliuojamos tik LR SAM ministro \xc4\xafsakymais_NEWLINE_Nuo 1978 m. VU Medicinos fakulteto Student\xc5\xb3 mokslin\xc4\x97s draugijos psichoterapijos b\xc5\xabrelis vienija \xc5\xbemogaus psichikos procesais ir dvasiniu gyvenimu besidomin\xc4\x8dius studentus. Visus \xc5\xa1iuos metus b\xc5\xabreliui vadovauja doc. dr. Eugenijus Laurinaitis.\n_START_SECTION_\nPrieinamumas\n_START_PARAGRAPH_\nLietuvoje psichoterapija vyrauja kaip priva\xc4\x8di\xc5\xb3 psichoterapeut\xc5\xb3 si\xc5\xabloma paslauga. Remiantis teis\xc4\x97s aktais, privalomuoju sveikatos draudimu apdraustas asmuo turi teis\xc4\x99 \xc4\xaf nemokamus (t. y. i\xc5\xa1 Privalomojo sveikatos draudimo fondo l\xc4\x97\xc5\xa1\xc5\xb3 finansuojamus) psichoterapijos 24 seansus per kalendorinius metus. Valstybin\xc4\x97 ligoni\xc5\xb3 kasa per ma\xc5\xbeai ir neadekva\xc4\x8diai finansuoja psichoterapijos paslaugas. Dominuoja psichikos sutrikim\xc5\xb3 gydymas vaistais._NEWLINE_Viena didesni\xc5\xb3 problem\xc5\xb3 Lietuvoje - psichoterapeut\xc5\xb3 kaip psichikos sveikatos prie\xc5\xbei\xc5\xabros specialist\xc5\xb3 finansavimas. J\xc5\xb3 etatai daugelyje pirmini\xc5\xb3 psichikos sveikatos centr\xc5\xb3 (PSC) nenumatyti, o galimybi\xc5\xb3 teikti ir antrinio lygio paslaugas PSC centrai nei\xc5\xa1naudoja._NEWLINE_I\xc5\xa1 Privalomojo sveikatos draudimo fondo l\xc4\x97\xc5\xa1\xc5\xb3 finansuojami psichoterapijos 24 seansai per kalendorinius metus. J\xc5\xb3 ilgalaikei terapijai nepakanka. Formaliai yra numatyta galimyb\xc4\x97, kad \xc4\xafvertinus psichoterapinio gydymo reikalingum\xc4\x85 ir suderinus su teritorine ligoni\xc5\xb3 kasa, i\xc5\xa1 Privalomojo sveikatos draudimo fondo biud\xc5\xbeeto l\xc4\x97\xc5\xa1\xc5\xb3 gali b\xc5\xabti mokama ir u\xc5\xbe didesn\xc4\xaf seans\xc5\xb3 skai\xc4\x8di\xc5\xb3. Valstybin\xc4\x97je psichikos sveikatos strategijoje numatyta psichoterapijos paslaug\xc5\xb3 pl\xc4\x97tra ne\xc4\xafgyvendinta.\n_START_SECTION_\nIndividuali ir grupin\xc4\x97 psichoterapija\n_START_PARAGRAPH_\nIndividualios psichoterapijos seansai vyksta ne re\xc4\x8diau kaip 1-2 kartus per savait\xc4\x99. I\xc5\xa1 Privalomojo sveikatos draudimo fondo biud\xc5\xbeeto l\xc4\x97\xc5\xa1\xc5\xb3 mokama ne daugiau kaip u\xc5\xbe 24 seansus vienam pacientui per kalendorinius metus. \xc4\xaevertinus psichoterapinio gydymo reikalingum\xc4\x85 ir suderinus su teritorine ligoni\xc5\xb3 kasa, i\xc5\xa1 Privalomojo sveikatos draudimo fondo biud\xc5\xbeeto l\xc4\x97\xc5\xa1\xc5\xb3 gali b\xc5\xabti mokama ir u\xc5\xbe didesn\xc4\xaf seans\xc5\xb3 skai\xc4\x8di\xc5\xb3._NEWLINE_Grupin\xc4\x97s psichoterapijos seansai vyksta ne re\xc4\x8diau kaip 1-2 kartus per savait\xc4\x99. I\xc5\xa1 Privalomojo sveikatos draudimo fondo biud\xc5\xbeeto l\xc4\x97\xc5\xa1\xc5\xb3 mokama ne daugiau kaip u\xc5\xbe 24 seansus vienam pacientui per kalendorinius metus. Mok\xc4\x97jimo suma skai\xc4\x8diuojama u\xc5\xbe kiekvien\xc4\x85 asmen\xc4\xaf, dalyvaujant\xc4\xaf grupiniame seanse. Pvz., grupiniame seanse dalyvauja 7 pacientai, mok\xc4\x97jimo suma i\xc5\xa1 Privalomojo sveikatos draudimo fondo biud\xc5\xbeeto l\xc4\x97\xc5\xa1\xc5\xb3 - 7 x N Lt._NEWLINE_Psichologas-psichoterapeutas pacientus \xc4\xaf psichoterapijos seansus priima tik po gydytojo psichiatro ar gydytojo psichoterapeuto konsultacijos. Vien\xc4\x85 kart\xc4\x85 per m\xc4\x97nes\xc4\xaf, nor\xc4\x97damas \xc4\xafvertinti ligonio sveikatos b\xc5\xabkl\xc4\x99, gydytojas psichoterapeutas arba gydytojas psichiatras konsultuoja psichologo-psichoterapeuto pacientus, kuriems per m\xc4\x97nes\xc4\xaf buvo suteikta ne ma\xc5\xbeiau kaip 4 psichoterapijos seansai. U\xc5\xbe tai apmokama kaip u\xc5\xbe konsultacij\xc4\x85._NEWLINE_VLK (i\xc5\xa1 PSD fondo) finansuojam\xc4\x85 individuali\xc4\x85 ir grupin\xc4\x99 psichoterapij\xc4\x85 sveikatos draudimu draustiems asmenims nemokamai teikia Vilniaus miesto psichikos sveikatos centras, Konsultacinis centras (ved\xc4\x97ja psichiatr\xc4\x97 Laisv\xc4\x97 Dembinskien\xc4\x97) (Vasaros g. 5, 8 korpusas, II a.).'